Ажыццяўленне мары абышлося раённаму бюджэту ў 350 мільёнаў рублёў. Менавіта столькі каштавала пераўвасабленне занядбанага кінатэатра ў сапраўдную “цукерачку” з бліскучай абгорткай і прыемным на смак начыненнем. Называецца яна “Маладзёжны культурны цэнтр“Юнацтва”. Прычым слова “культурны” тут ужыта не проста фармальна. Сведчаннем таму хаця б тое, што цэнтр працуе ўжо два гады — а выглядае, бы навюткі. Ды і дырэктар “Юнацтва” Святлана Казлова сцвярджае, што наведвальнікі яе ўстановы праблем не ствараюць.